1229.

Godina **1229** (**[[Rimske brojke|MCCXXIX]]**) bila je redovna godina koja počinje u ponedjeljak u julijanskom kalendaru (1. januar).

## Događaji
### Januar/Siječanj &ndash; Mart/Ožujak
* 18. 1. - Rat Ključeva: Papina armija pod Pandulfom od Anagnija je prešla u carevu Kraljevinu Siciliju, na jugu Italije - do maja će prodreti do reka Volturno i Irpino.
* 23. 1. - Papino dopuštenje da se u Finskoj biskupija premjesti iz Nousiainena u Koroinen, blizu današnjeg centra Turkua, što se smatra rođendanom tog grada.

* februar - Mletački dužd Pietro Ziani je abdicirao, za sledećeg je 6. 3. izabran njegov zet Jacopo Tiepolo (do 1249), bivši vojvoda Krita i podesta Carigrada. Uvodi mnoge reforme i nove zakone.
* 18. 2. - Šesti križarski rat je okončan Ugovorom iz Jaffe između Fridrika II., cara Svetog rimskog carstva i Al-Kamila, ajubidskog sultana Egipta. Jeruzalemskom Kraljevstvu se vraćaju Jeruzalem, bez muslimanskih svetih mjesta, Betlehem i neki razrušeni zamkovi. Potvrđeni su Nazaret, Sidon i uzak priobalni pojas. Reakcije su uglavnom negativne na obe strane.

* 6. 3. - Štrajk Pariskog univerziteta: spor oko neplaćenog računa u krčmi se pretvara u nerede; gradski stražari su ubili nekoliko studenata, nakon čega 27. 3. počinje štrajk (do 1231).
* 18. 3. - Fridrik II., car Svetog rimskog carstva se okrunio za jeruzalemskog kralja.

### April/Travanj &ndash; Jun/Lipanj
* kraj 1228 - proljeće 1229 - Rat Ključeva: papska armija Ivana Briennskog i Giovannija Colonne je protjerala carsku iz Spoleta i Ancone.
* 9. 4. - Papa je potvrdio ugovor prema kome je Jean de Brienne izabran za starijeg suvladara Balduina II, latinskog cara (do 1237). Baldvin će se oženiti njegovom kćerkom Marijom (1234-73).
* 12. 4. - Pariski ugovor ili Ugovor iz Meauxa: kraj Katarskog križarskog rata; Raymond VII Tuluski je dao više od polovine zemalja francuskoj kruni, ostalo zadržava za svog života, nakon čega bi ga nasledio novi zet Alfons, brat francuskog kralja Luja IX. Oko 100.000 livri sakupljenih za ovaj rat, sada je poslato papi za rat protiv cara.
** Tuluski koncil nalaže potragu za hereticima po svim župama (što se smatra početkom Inkvizicije) i da vjernici ne smeju posjedovati ni čitati prijevode Svetog pisma na narodnom jeziku.
** Osnovan je Tuluski univerzitet, kao Raymondova obaveza da financira podučavanje teologije (ukinut 1793, reosnovan 1896, podijeljen natroje 1969).
* april - Rat Ključeva: Otpor u Engleskoj papinom desetku za rat protiv cara - plemići odbijaju platiti. Papinog kolektora Stefana di Anagnija nisu pustili ni u Škotsku.
* 23. 4. - Rekonkvista: Alfonso IX od Leona je osvojio Cáceres.

* 10. 6. - Bruxelles dobio gradsku povelju od brabantskog vojvode Henrika I.
* 10. 6. - Rat ključeva: Car Fridrik je stigao u Brindizi, ubrzo povraća ono što mu je uzela papina vojska.
* 15. 6. - Al-Ashraf Musa ibn Adil, brat egipatskog sultana al-Kamila zauzima Damask nakon opsade (do 1237). 

### Jul/Srpanj &ndash; Septembar/Rujan

* 10. 9. - Jaime I od Aragona se iskrcao na almohadskoj Mallorci. 

* 13. 9. - Ogataj-kan je proglašen na kurultaju za velikog hana Mongola (do 1241). Njegov mlađi brat Toluj je bio regent od smrti njihovog oca Džingis-kana 1227. 

* novembar - Počinju pregovori između cara i pape, mir je postignut sledećeg jula.
* 28. 11.? - Zbačen je kralj Erik XI od Švedske, dolazi Knut II (Erik se vraća 1234). 

### Oktobar/Listopad &ndash; Decembar/Prosinac
* 31. 12. - Aragonci su nakon opsade zauzeli Medinu Majurku, današnju Palma de Mallorcu. To je začetak Kraljevstva Mallorce, biće potrebno još nekoliko godina da se uguši sav otpor i osvoje ostala Balearska ostrva.

### Kroz godinu
* 1229-30 - Arhiepiskop Sava Nemanjić je na hodočašću u Svetu Zemlju; upoznao je jerusalimskog patrijarha, dobio je pravo da podiže srpske manastire u Palestini (Jerusalim - Sion, Akra), na povratku je svratio kod nikejskog cara Jovana Vataca. Sava je bio nezadovoljan progrčkom, tj. proepirskom politikom nećaka Radoslava
* Almohadski kalif Yahya al-Mu'tasim je zbačen od strane svog strica Idrisa al-Ma'muna (do 1232). Ovaj je odbacio učenje Ibn Tumarta i priznao bagdadskog abasidskog kalifa i Malikijski mezheb (vjerski zakon), što izaziva nekoliko pobuna.
* Abu Zakariya Yahya se osamostalio od Almohada u Ifrikiji/Tunisu - Hafsidi vladaju do 1574.
* Prvi put se pominju Podgorač, Koška, Našice (Nekche), Viljevo (Wyllow).
*  Geoffroi II de Villehardouin je knez Ahaje (do 1246).
* Car Fridrih je dobio od sultana Kamila slona na poklon - Kremonski slon, prvi u Evropi od vremena Karla Velikog.

## Rođenja

*

## Smrti

*

## Reference

; Literatura
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)